B2b sell croatia nautička radionica pariz, prosinca 2017

B2B SELL Croatia nautička radionica
PARIZ, 5. prosinca 2017.
Hrvatska turistička zajednica i ove godine predstavlja hrvatsku nautičku ponudu u sklopu Međunarodnog nautičkog sajma koji se u Parizu održava od 02. do 10. prosinca. Riječ je o jednoj od najznačajnijih sajamskih nautičkih manifestacija u ovom dijelu Europe koju svake godine posjeti više od 200.000 posjetitelja i tijekom koje se na više od 130.000 četvornih metara prostora predstavi 700 izlagača i 1.000 brodova.
Kako bi što bolje predstavila potencijale koje Hrvatska ima kao jedna od najboljih nautičkih destinacija na Mediteranu te kako bi izravno omogućili suradnju zainteresiranih hrvatskih i francuskih partnera i buyera, HTZ putem svojega francuskog predstavništva i uz potporu Hrvatske gospodarske komore i ove godine organizira specijaliziranu SELL Croatia radionicu koja je u prvom redu namijenjena:
marinama
charter kompanijama
putničkim agencijama specijaliziranima za nautički turizam
brodovi za višednevna putovanja
Hrvatska je neupitno destinacija koja posjeduje izuzetan potencijal u nautičkom segmentu što potvrđuje i konstantan porast dolazaka nautičkih gostiju. U segmentu nautičkog čartera Hrvatska je u prvih devet mjeseci 2017. ostvarila porast dolazaka francuskih turista za + 11 % te + 6 % više noćenja francuskih turista u odnosu na isto razdoblje prošle godine.
Nautička radionica će se održati
05. prosinca 2017. s početkom u 16,00 sati
Kao potvrdu za sudjelovanje potrebno je ispuniti on-line prijavnicu dostupnu putem sljedeceg linka http://business.croatia.hr/hr-HR/Poslovne-radionice/Sell-Croatia) te uplatiti iznos kotizacije od 500 HRK. U cijenu su uključeni stol i četiri stolice, predstavljanje u brošsuri radionice te catering (piće i zalogajčići koji će se služiti tijekom održavanja radionice). Prijavu je nužno ispuniti zaključno s 24. studenim 2017. odnosno do popunjenja maksimalnog broja sudionika (25).
MJESTO ODRŽAVANJA:
Paris Expo – Portes de Versailles, paviljon 1, dvorana 121D+E prostor 2000
DATUM ODRŽAVANJA:
05. prosinca 2017 (od 16,00 h do 20,00 h)
Upisi i detalji o uplatama:
Naziv: HRVATSKA TURISTIČKA ZAJEDNICA
Adresa: IBLEROV TRG 10/IV, 10000 ZAGREB
MB: 3943658
OIB: 72501368180
ŽR: 2390001-1100358631 (Hrvatska poštanska banka)
IBAN: HR9323900011100358631
INFORMACIJE VEZANE ZA PLAĆANJE
Dodatne informacije možete dobiti u računovodstvu GU HTZ na telefon: 01/4699-316 ili putem e-maila: workshop@htz.hr.
INFORMACIJE OKO ORGANIZACIJE RADIONICE možete dobiti u Predstavništvu HTZ Francuska na broj telefona +33 (1) 45 00 99 57 ili putem maila info@croatie-tourisme.fr
HTZ će pozive uputiti francuskim partnerima najkasnije mjesec dana prije početka planirane poslovne radionice. Listu potvrđenih francuskih sudionika proslijedit će na sve prijavljene hrvatske sudionike najkasnije tri dana prije početka radionice uz napomenu kako ce kontakti francuskih sudionika biti komunicirani tek nakon odrzavanja radionice.
ZAKLJUČNE NAPOMENE:
Hrvatska turistička zajednica ovim putem pridržava pravo otkaza svake poslovne radionice u slučaju nedostatnog interesa sudionika, više sile ili drugog opravdanog razloga. U slučaju otkazivanja nauticke radionice Hrvatska turistička zajednica neće biti odgovorna za eventualno nastalu štetu ili za refundaciju bilo kakvih troškova prijavljenih sudionika otkazane poslovne radionice, osim povrata ranije uplaćene kotizacije prijavljenih sudionika za sudjelovanje na radionici.
Minimalan broj sudionika za održavanje radionice prijavljen do isteka roka prijave je 10. S danom 24.11. prijavljen je dovoljan broj tvrtki stoga se definitivno potvrđuje održavanje poslovne radionice Sell Croatia u Parizu.
Hrvatska turistička zajednica može otkazati poslovnu radionicu najkasnije mjesec dana prije najavljenog datuma održavanja o čemu je dužna obavijestiti do tog trenutka prijavljene sudionike. U slučaju više sile poslovna radionica može biti otkazana do dana njenog održavanja.
S poštovanjem,
Danijela Mihalić-Đurica,
direktorica HTZ predstavništva Francuska
|